PATVIRTINTA

 Ateitininkų federacijos

 generalinio sekretoriaus

**MOKSLEIVIŲ ATEITININKŲ VASAROS AKADEMIJOS 2020 (MAVA’20)**

**SAUGOS** **IR SVEIKATOS INSTRUKCIJA**

2020 m. rugpjūčio 13 d.

Vilnius

1. BENDROJI DALIS
2. Patvirtinta instrukcija yra asociacijos Ateitininkų federacijos Moksleivių sąjungos Akademijų komiteto vidaus dokumentas, nusakantis akademijos „Žmogaus vidaus dirigentas“ MAVA‘20 dalyvių elgesio reikalavimus vykstant renginiui siekiant užtikrinti dalyvių saugą ir sveikatą.
3. Instrukcija nusako su dalyvių veikla susijusius pavojus, rizikas bei priemonių visumą joms išvengti.
4. Vaikai supažindinami su instrukcija ir pasirašo (nuo 14 m.) stovykloje dalyvaujančių vaikų saugos instruktažo lape.
5. Dalyviui, susipažinusiam su šia instrukcija, bet pažeidusiam jos reikalavimus, taikoma drausminė atsakomybė pagal renginyje nustatytą tvarką.
6. GALIMI RIZIKOS VEIKSNIAI SAUGOS PRIEMONĖS NUO JŲ POVEIKIO
7. **Sužeidimas:**
	1. Atsargiai elgtis su aštriais daiktais;
	2. Už nurodytos renginio teritorijos ribos eiti tik su vadovo leidimu.
8. **Gaisro pavojus ir nudegimo galimybė:**
	1. Susipažinti su patalpų evakuacijos planais ir gesintuvų vietomis.
	2. Patalpose nepalikti neprižiūrimų degančių žvakių, šildytuvų ar pan.
	3. Kūrenti laužą tik iš anksto įrengtoje laužavietėje, naujas laužavietes įrenginėti tik su renginio komendanto leidimu.
9. **Alerginė reakcija:**
	1. Iš anksto informuoti vadovą apie galimas alergines reakcijas;
	2. Jei vartojami medikamentai – pasirūpinti jais bei pažymėti tai tėvų sutikime.
10. **Apsinuodijimas:**
	1. Plauti rankas prieš ir po valgio bei pasinaudojus tualetu;
	2. Išmesti maistą, kurio galiojimas pasibaigęs ar jis sugedęs dėl netinkamo laikymo;
	3. Plauti vaisius ir daržoves;
	4. Nevalgyti nepažįstamų augalų, grybų;
	5. Gerti tik geriamąjį vandenį;
	6. Maisto atliekas šalinti ir šiukšles mesti tik tam skirtose vietose.
11. **Kiti sveikatos sutrikimai:**
	1. Lyjant lietui ir esant vėsesniam orui avėti atitinkamą avalynę ir dėvėti striukę ar lietpaltį;
	2. Žygyje avėti tam tinkamą avalynę;
	3. Laikytis stovyklos dienotvarkės;
	4. Sportinių varžybų ir trasų metu įvertinti savo galimybes ir nerizikuoti savo sveikata;
	5. Žaibuojant būti toliau nuo vandens, aukštų pavienių medžių ir laukymių.
12. **Eismo įvykis:**
	1. Žygiuojant eiti kelkraščiu, tik šviesiuoju paros metu, ne daugiau nei dviem eilėmis, prieš transporto priemonių važiavimo kryptį;
	2. Vaikų iki 16 metų grupę turi lydėti ne mažiau kaip du suaugę asmenys;
	3. Jei arti nėra perėjos, kelią pereiti į abi puses gerai apžvelgiamose vietose, tik įsitikinus, kad bus saugu;
	4. Būti prisisegus atšvaitą;
	5. Vietose, kur eismas reguliuojamas, vadovautis šviesoforo arba reguliuotojo signalais;
	6. Visada eiti kartu su grupe;
	7. Išlipti iš transporto priemonės tik jai visiškai sustojus.
13. VEIKSMAI PRIEŠ RENGINIO PRADŽIĄ
14. Sutvarkomi stovyklos dokumentai: parengiami stovyklos nuostatai ir programa, sudaromi dalyvių ir vadovų sąrašai.
15. Pasirūpinama būtinu inventoriumi, pirmosios pagalbos rinkiniu.
16. Tėvai (globėjai, rūpintojai) informuojami apie stovyklos tikslus, eigą, išvykimo ir atvykimo vietą ir laiką, iš anksto supažindinami su tėvų leidime nurodytomis sąlygomis.
17. Paskiriamas asmuo, kuris nelaimingo atsitikimo atveju bus atsakingas už komunikaciją.
18. Įvertinama renginio vieta, numatant galimus rizikos veiksnius bei veiksmus rizikai sumažinti.
19. VEIKSMAI RENGINIO VIETOJE
20. Pirmąją renginio dieną dalyviai supažindinami su saugos ir sveikatos instrukcija.
21. Dalyviams pristatoma renginio teritorija, nurodomos teritorijos ribos, parodomas pirmosios medicinos pagalbos punktas, paaiškinama atliekų rūšiavimo, išvežimo tvarka.
22. Stebima, kad, vykdant programą stovyklos teritorijoje ir už jos, būtų laikomasi instruktuojant išdėstytų reikalavimų.
23. VEIKSMAI AVARINIAIS (YPATINGAIS) ATVEJAIS
24. Įvertinama nukentėjusiojo būklė, suteikiama pirmoji pagalba, jei reikia – kviečiama greitoji medicinos pagalba ar kitos tarnybos.
25. Apie įvykusią nelaimę informuojamas tiesioginis dalyvio vadovas bei vyriausias vadovas.
26. Informuojami nukentėjusiojo tėvai (globėjai, rūpintojai).
27. VEIKSMAI BAIGUS RENGINĮ
28. Tėvai (globėjai, rūpintojai) ar kiti atsakingi asmenys pasiima dalyvį iš renginio vietos.
29. Renginio organizatoriai sutvarko renginio patalpas ir teritoriją.

Parengė Karolina Sadauskaitė